CELEX: 62015TB0718
Language: mt
Date: 2016-07-20 00:00:00
Title: Kawża T-718/15 R: Digriet tal-President tal-Qorti Ġenerali tal-20 ta’ Lulju 2016 – PTC Therapeutics International vs EMA [Proċeduri għal miżuri provviżorji — Aċċess għal dokumenti — Regolament (KE) Nru 1049/2001 — Dokumenti miżmuma mill-EMA fir-rigward ta’ informazzjoni mogħtija minn impriża fil-kuntest tal-applikazzjoni tagħha għall-awtorizzazzjoni ta’ tqegħid fis-suq ta’ prodott mediċinali — Deċiżjoni li terz jingħata l-aċċess għal dokumenti — Talba għas-sospensjoni tal-eżekuzzjoni — Urġenza — Fumus boni juris — Ibbilanċjar tal-interessi]

5.9.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 326/27
            
         Digriet tal-President tal-Qorti Ġenerali tal-20 ta’ Lulju 2016 – PTC Therapeutics International vs EMA
   (Kawża T-718/15 R)
   ([Proċeduri għal miżuri provviżorji - Aċċess għal dokumenti - Regolament (KE) Nru 1049/2001 - Dokumenti miżmuma mill-EMA fir-rigward ta’ informazzjoni mogħtija minn impriża fil-kuntest tal-applikazzjoni tagħha għall-awtorizzazzjoni ta’ tqegħid fis-suq ta’ prodott mediċinali - Deċiżjoni li terz jingħata l-aċċess għal dokumenti - Talba għas-sospensjoni tal-eżekuzzjoni - Urġenza - Fumus boni juris - Ibbilanċjar tal-interessi])
   (2016/C 326/48)
   Lingwa tal-kawża: l-Ingliż
   
      Partijiet
   
   
      Rikorrenti: PTC Therapeutics International Ltd (Dublin, l-Irlanda) (rappreżentanti: G. Castle, B. Kelly, H. Billson, solicitors, M. Demetriou, QC, u C. Thomas, barrister)
   
      Konvenuta: L-Aġenzija Ewropea għall-Mediċini (rappreżentanti: T. Jabłoński, A. Spina, A. Rusanov, S. Marino u N. Rampal Olmedo, aġenti)
   
      Parti intervenjenti insostenn tal-parti rikorrenti: European Confederation of Pharmaceutical Entrepreneurs (Eucope) (Brussell, il-Belġju) (rappreżentanti: S. Cowlishaw, solicitor, u D. Scannell, barrister)
   
      Suġġett
   
   Talba bbażata fuq l-Artikoli 278 u 279 TFUE u intiża għas-sospensjoni tal-eżekuzzjoni tad-deċiżjoni EMA/722323/2015 tal-EMA, tal-25 ta’ Novembru 2015, li tagħti lil terz, skont ir-Regolament (KE) Nru 1049/2001 tal-Parlament Ewropew u tal-Kunsill, tat-30 ta’ Mejju 2001, dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol. 3, p. 331, l-aċċess għal ċerti dokumenti li fihom informazzjoni sottomessa fil-kuntest ta’ talba għall-awtorizzazzjoni ta’ tqegħid fis-suq tal-prodott mediċinali Translarna.
   
      Dispożittiv
   
   
               1)
            
            
               Hija sospiża l-eżekuzzjoni tad-Deċiżjoni EMA/722323/2015 tal-Aġenzija Ewropea għall-Mediċini (EMA), tal-25 ta’ Novembru 2015, fejn hija tagħti lil terz, skont ir-Regolament (KE) Nru 1049/2001 tal-Parlament Ewropew u tal-Kunsill, tat-30 ta’ Mejju 2001, dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni, l-aċċess għar-rapport ta’ evalwazzjoni klinika “Ataluren (PTC124) PTC124-GD-007-DMD”, dwar studju ta’ effikaċja u ta’ sigurtà tal-fażi 2 B li tirrigwarda l-Ataluren f’suġġetti li għandhom mutazzjoni nonsense ta’ Duchenne u distrofija muskolari ta’ Becker.
            
         
               2)
            
            
               L-EMA hija ordnata li ma tiżvelax ir-rapport imsemmi fil-punt 1.
            
         
               3)
            
            
               L-ispejjeż huma rriżervati.